ΓΡΑΠΤΗ ΕΡΩΤΗΣΗ E-3633/98

υποβολή: Anita Pollack (PSE) προς την Επιτροπή

(3 Δεκεμβρίου 1998)

Θέμα: Η Ινδονησία και το περιβάλλον

Διατηρεί η Επιτροπή επαφές με την Παγκόσμια Τράπεζα και το Διεθνές Νομισματικό Ταμείο προκειμένου να εξασφαλίσει ότι κατά τη χορήγηση όλων των κοδνυλίων που προορίζονται για την Ινδονησία θα τίθενται αυστηροί όροι περιβαλλοντικού και κοινωνικού χαρακτήρα;

Απάντηση του κυρίουMarín εξ ονόματος της Επιτροπής

(11 Ιανουαρίου 1999)

Η Επιτροπή, μέσω της αντιπροσωπείας της, έρχεται σε στενή και ενεργό επαφή τόσο με τη Διεθνή Τράπεζα όσο και με το Διεθνές νομισματικό ταμείο (ΔΝΤ) για όλες τις πτυχές της πολιτικής δωρεών και τις προϋποθέσεις που αφορούν τα νέα κονδύλια για δωρεές που είναι διαθέσιμα για την παρούσα οικονομική και χρηματοπιστωτική κρίση στην Ινδονησία. Η Τράπεζα διοργανώνει τακτικές συναντήσεις για το συντονισμό των δωρητών τόσο σε επίπεδο αρχηγών αποστολών όσο και για τεχνικά θέματα ενώ το πρόγραμμα ανάπτυξης των Ηνωμένων Εθνών (ΠΑΗΕ) έχει επίσης αναμιχθεί στο συντονισμό των δωρητών για κοινωνικά αλλά και για θέματα πληθυσμού. Η Επιτροπή δραστηριοποιείται ώστε να εξασφαλισθεί ότι τα συμφέροντα της Κοινότητας συζητούνται σε όλα αυτά τα βήματα.

Τη βάση για κάθε συντονισμό δωρητών αποτελούν οι προϋποθέσεις του ΔΝΤ όπως καθορίζονται στις διάφορες επιστολές εκδήλωσης προθέσεων. Ενώ τα κονδύλια του ΔΝΤ καταβάλλονται απευθείας στον προϋπολογισμό της κυβέρνησης της Ινδονησίας η πλειοψηφία των κονδυλίων των τραπεζών αποδίδονται σε δραστηριότητες ειδικών σχεδίων. Όλα τα κοινοτικά κονδύλια απευθύνονται σε δραστηριότητες ειδικών σχεδίων συμπεριλαμβανομένων των επειγουσών ενεργειών και της ανθρωπιστικής βοήθειας.

Στο πρόγραμμα της Επιτροπής οι περιβαλλοντικές και κοινωνικές προϋποθέσεις αποτελούν ένα ολοκληρωμένο μέρος όλων δεσμεύσεων. Οι κύριοι σκοποί του συνεχιζόμενου προγράμματος δασοκομείας Κοινότητας-Ινδονησίας είναι να εξασφαλισθεί η βιώσιμη διαχείριση των δασικών πόρων της Ινδονησίας ενώ ταυτόχρονα να αντιμετωπισθεί το πρόβλημα της διατήρησης της βιοποικιλίας ενώ θα αυξάνονται τα πρότυπα ζωής του τοπικού πληθυσμού(1).

Επί πλέον, τα σχέδια που χρηματοδοτεί η Κοινότητα βοηθούν επίσης τις προσπάθειες της κυβέρνησης της Ινδονησίας να μειώσει τις επιπτώσεις της οικονομικής κρίσης με τη χρήση μεθόδων εφαρμογής δραστηριοτήτων υψηλής απασχόλησης προσωπικού και όχι μηχανικών μεθόδων(2).

Νέες δεσμεύσεις εισήχθησαν μετά την έναρξη της κρίσης, οι οποίες έβαιναν σχεδόν ολοσχερώς προς την κατεύθυνση της στήριξης της καθαράς στρατηγικής για την κοινωνική ασφάλεια της κυβέρνησης της Ινδονησίας και σε όλες τις περιπτώσεις τα κοινωνικά και, όπου επιβάλλεται, τα περιβαλλοντικά κριτήρια χρησιμοποιήθηκαν για την αξιολόγηση της βιωσιμότητας κάθε πρότασης πριν ληφθούν οι οποιεσδήποτε αποφάσεις χρηματοδότησης.

Η Επιτροπή θα συνεχίσει να υποστηρίζει τις διεθνείς προσπάθειες ώστε να εξασφαλισθεί ότι εκτιμήσεις του είδους αυτού δέχονται τη βαρύτητα που τους αρμόζει, ειδικά υπό τις παρούσες συνθήκες αστάθειας στην Ινδονησία.

(1) Το σχέδιο δασικής διαχείρισης Burau (BFMP) και το πρόγραμμα ανάπτυξης Leuser (LDP). Το BFMP προσφέρει βοήθεια με τον έλεγχο και την επίδειξη ενός αντιγράψιμου προτύπου δασικής διαχείρισης βιώσιμης φυσικής παραγωγής στην πεδινή περιοχή των δασών της Dipterocarp στο Kalimantan. Το LDP προσφέρει βοήθεια με τη διατήρηση ενός μοναδικού οικοσυστήματος ενισχύοντας τις δομές διαχείρισης και προστασίας του εθνικού δρυμού Leuser ενώ προσπαθεί να μειώσει την εκμεταλλευση των τοπικών κοινοτήτων παρέχοντας τους βοήθεια μέσω εναλλακτικών βιώσιμων οικονομικών δραστηριοτήτων.

(2) Το σχέδιο αρδευτικής ανάπτυξης Punggur Utara διευκρινίζει ότι θα χρησιμοποιηθούν μέθοδοι έντασης εργασίας για τη συντήρηση των αρδευτικών διαύλων όταν θα ανακοινωθεί ο διαγωνισμός κατασκευής των έργων.